การจัดการ

1.  โครงสร้างการจัดการ

โครงสร้างการจัดการของบริษัทฯ ประกอบไปด้วย คณะกรรมการบริษัท, คณะกรรมการตรวจสอบ
และคณะผู้บริหาร ซึ่งมีรายละเอียดดังต่อไปนี้

  8.1.1 คณะกรรมการบริษัท

  ณ วันที่ 31 ธันวาคม 2552 คณะกรรมการบริษัทประกอบด้วย

  ------------------------------------- ---------------------------------
  รายชื่อคณะกรรมการบริษัท ฯ                 ตำแหน่ง

  1. นายเฉิน เหิง ยี่*                      ประธานกรรมการ และกรรมการผู้จัดการ

  2. นายชาง ชุน ชวน                      กรรมการ

  3. นายเหอ เจีย โจว*                    กรรมการ

  4. นายเฉิน ไท่*                         กรรมการ

  5. นางซิลเวีย หวู                        กรรมการ

  6. นางสาวอรนุช สุรัติรุ่งโรจน์กุล*            กรรมการ

  7. นางศจีรัตน์ เมธีสุวภาพ                  กรรมการอิสระ/
                                        ประธานคณะกรรมการตรวจสอบ

  8 นายอนุพงษ์ เตชะอำนวยพร*               กรรมการอิสระ/ กรรมการตรวจสอบ

  9. นางณัชชารีย์ สุริยเสนีย์*                 กรรมการอิสระ/ กรรมการตรวจสอบ
  ------------------------------------- ---------------------------------

หมายเหตุ ; *

-   นายเฉิน เหิง ยี่ ได้รับการแต่งตั้งให้เป็นกรรมการแทนนายชาง หยุน โล่ง เมื่อวันที่ 14
    สิงหาคม 2552 และได้รับการแต่งตั้งให้เป็นประธานกรรมการและกรรมการผู้จัดการเมื่อวันที่
    10 กันยายน 2552

-   นางสาวอรนุช สุรัติรุ่งโรจน์กุล ได้รับการแต่งตั้งให้เป็นกรรมการ แทน นายสตีเว่น วาย จาง

  เมื่อวันที่ 10 กันยายน 2552

-   นายเหอ เจีย โจว ได้รับการแต่งตั้งให้เป็นกรรมการ เมื่อวันที่ 5 พฤศจิกายน 2552

-   นายเฉิน ไท่ได้รับการแต่งตั้งให้เป็นกรรมการ แทน นางสาวเหยียน จวิน หลิง

  เมื่อวันที่ 8 ธันวาคม 2552

-   นายอนุพงษ์ เตชะอำนวยพรได้รับการแต่งตั้งให้เป็นกรรมการตรวจสอบแทน นาย เหยียน ยุ่ย
    เสียน เมื่อวันที่ 8 ธันวาคม 2552

-   นางณัชชารีย์ สุริยเสนีย์ได้รับการแต่งตั้งให้เป็นกรรมการตรวจสอบ แทน นางยุพดี สี

เมื่อวันที่ 8 ธันวาคม 2552

  ขอบเขตอำนาจหน้าที่ของคณะกรรมการบริษัท

1.  เป็นผู้ตัดสินใจในเรื่องที่สำคัญของบริษัทฯ กำหนดภารกิจ วัตถุประสงค์ แนวทาง
    นโยบายของบริษัทฯรวมถึงการกำกับดูแลการดำเนินงานโดยรวม ผลผลิต ความสัมพันธ์กับลูกค้า
    และต้องรับผิดชอบต่อคณะกรรมการบริษัทฯ

2.  มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ให้บำเหน็จรางวัล
    ปรับขึ้นเงินเดือน ค่าตอบแทน เงินโบนัส
    ตลอดจนแต่งตั้งตัวแทนฝ่ายนายจ้างในคณะกรรมการกองทุนสำรองเลี้ยงชีพของบริษัท
    เกี่ยวกับพนักงานทั้งหมดของบริษัทฯ

3.  มีอำนาจอนุมัติ และมอบอำนาจช่วงอนุมัติการเบิกจ่ายเพื่อการจัดซื้อจัดจ้างซึ่งทรัพย์สิน
    และบริการเพื่อประโยชน์ของบริษัทฯ

4.  มีอำนาจออกคำสั่ง ระเบียบ ประกาศ บันทึก
    เพื่อให้การปฏิบัติงานเป็นตามนโยบายและผลประโยชน์ของบริษัทฯ
    เพื่อรักษาระเบียบวินัยการทำงานภายในองค์กร

5.  มีอำนาจกระทำการและแสดงตนเป็นตัวแทนบริษัทฯ ต่อบุคคลภายนอกในกิจการที่เกี่ยวข้องและ

  เป็นประโยชน์ต่อบริษัทฯ

6.  อนุมัติการแต่งตั้งที่ปรึกษาด้านต่าง ๆ ที่จำเป็นต่อการดำเนินงาน

7.  ดำเนินกิจการที่เกี่ยวข้องกับการบริหารงานทั่วไปของบริษัทฯ

8.  จัดให้มีการประเมินตนเองของกรรมการเป็นประจำทุกปี

8.1.2 คณะกรรมการตรวจสอบ

บริษัทฯได้จัดให้มีกรรมการอิสระ/คณะกรรมการตรวจสอบเพื่อกำกับดูแลการดำเนินงานของบริษัทให้ได้มาตรฐาน
ปัจจุบันคณะกรรมการตรวจสอบประกอบด้วยคณะกรรมการ 3 ท่าน ดังนี้

  --------------------------------- -------------------------------------
  รายชื่อคณะกรรมการตรวจสอบ            ตำแหน่ง

  1. นางศจีรัตน์ เมธีสุวภาพ              กรรมการอิสระ/ประธานคณะกรรมการตรวจสอบ

  2. นายอนุพงษ์ เตชะอำนวยพร           กรรมการอิสระ/กรรมการตรวจสอบ

  3. นางณัชชารีย์ สุริยเสนีย์              กรรมการอิสระ/กรรมการตรวจสอบ
  --------------------------------- -------------------------------------

 กรรมการตรวจสอบในลำดับที่ 1 และ 2 เป็นผู้มีความรู้และประสบการณ์ในการสอบทานงบการเงินของบริษัท

ขอบเขตอำนาจหน้าที่ของคณะกรรมการตรวจสอบ 

คณะกรรมการตรวจสอบ มีหน้าที่ความรับผิดชอบ และรายงานต่อคณะกรรมการบริษัทฯ ดังต่อไปนี้

  1. สอบทานให้บริษัทมีการรายงานทางการเงินอย่างถูกต้องและเพียงพอ

2. สอบทานให้บริษัทมีระบบการควบคุมภายใน (internal control)
และระบบการตรวจสอบภายใน (Internal audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้งโยกย้ายเลิกจ้างหัวหน้า
หน่วยงานตรวจสอบภายในหรือหน่วยงานอื่นใดที่รับผิดชอบเกี่ยวกับการตรวจสอบภายใน

3.
สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
และกฎหมายที่เกี่ยวข้องกับธุรกิจของบริษัท

4. พิจารณาคัดเลือกเสนอแต่งตั้งบุคคลซึ่งมีความเป็นอิสระเพื่อ
ทำหน้าที่เป็นผู้สอบบัญชีของบริษัทและเสนอค่าตอบแทนของบุคคลดังกล่าวรวมทั้งเข้าร่วมประชุมกับผู้สอบบัญชี
โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5. พิจารณารายการที่เกี่ยวโยงกันหรือรายการที่อาจมีความขัดแย้ง ทางผลประโยชน์
ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัทซึ่ง
รายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูล
อย่างน้อยดังต่อไปนี้

  (ก) ความเห็นเกี่ยวกับความถูกต้องครบถ้วน เป็นที่เชื่อถือได้ของรายงานทางการเงินของบริษัท

  (ข) ความเห็นเกี่ยวกับความเพียงพอของระบบควบคุมภายในของบริษัท

  (ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนด
  ของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  (ง) ความเห็นเกี่ยวกับความเหมาะสมของผู้สอบบัญชี

  (จ) ความเห็นเกี่ยวกับรายการที่อาจมีความขัดแย้งทางผลประโยชน์

  (ฉ) จำนวนการประชุมคณะกรรมการตรวจสอบ และการเข้าร่วมประชุมของกรรมการตรวจสอบ

  แต่ละท่าน

  (ช) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตาม

  กฎบัตร (Charter)

  (ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความ
  รับผิดชอบที่ได้รับมอบหมายจากคณะกรรมการบริษัท

7. ปฏิบัติการอื่นใดตามที่คณะกรรมการของบริษัทมอบหมาย
ด้วยความเห็นชอบจากคณะกรรมการตรวจสอบในการปฏิบัติหน้าที่ตามวรรคหนึ่ง
คณะกรรมการตรวจสอบมีความรับผิดชอบต่อคณะกรรมการบริษัทโดยตรง
และคณะกรรมการของบริษัทยังคงมีความรับผิดชอบในการดำเนินงานของบริษัทต่อบุคคลภายนอก

8.2 คณะผู้บริหาร

  ณ วันที่ 31 ธันวาคม 2552 คณะผู้บริหารของบริษัทฯ ประกอบด้วย

  ----------------------------------- -----------------------------------
  รายชื่อผู้บริหารบริษัท ฯ                   ตำแหน่ง

  1. นายเฉิน เหิง ยี่                     ประธานกรรมการ และกรรมการผู้จัดการ

  2. นายเฉิน ไท่                        ผู้จัดการทั่วไป

  3. นางซิลเวีย หวู                      ผู้อำนวยการบริหาร

  4. นางสาวอรนุช สุรัติรุ่งโรจน์กุล           ผู้จัดการฝ่ายตรวจสอบ

  5. นายสี อัน เหยิน                     ผู้จัดการฝ่ายขาย
  ----------------------------------- -----------------------------------

  ขอบเขตอำนาจหน้าที่ของกรรมการผู้จัดการ

1.  มีอำนาจดำเนินการตามนโยบายของคณะกรรมการซึ่งอยู่ภายใต้กฎหมายเงื่อนไขกฎระเบียบและข้อบังคับของบริษัทฯ

2.  ดูแลการดำเนินกิจการให้เป็นไปตามแนวนโยบายที่ได้รับมอบหมายจากคณะกรรมการบริษัทฯ

3.  พิจารณาเสนอแก้ไขปรับปรุง ระเบียบปฏิบัติงานต่าง ๆ
    ตามความเหมาะสมต่อคณะกรรมการบริษัทฯ เพื่ออนุมัติ

4.  สำหรับการอนุมัติเกี่ยวกับกิจการอันเป็นพันธะผูกพันบริษัทฯ ในฐานะผู้กู้
    ให้กรรมการผู้จัดการกระทำการได้ในมูลค่าไม่เกิน 1,100,000,000 บาท ถ้าเกิน
    1,100,000,000 บาทให้ผ่านการอนุมัติโดยคณะกรรมการบริษัทฯ

5.  ดำเนินการอื่น ๆ ตามที่คณะกรรมการบริษัทฯ มอบหมาย

8.3 วิธีการคัดเลือกบุคคลที่จะแต่งตั้งเป็นกรรมการ

การคัดเลือกบุคคลที่จะเข้าดำรงตำแหน่งเป็นกรรมการของบริษัทฯไม่ได้ผ่านคณะกรรมการสรรหา
แต่คณะกรรมการบริษัทจะเป็นผู้พิจารณาคัดเลือกตามเกณฑ์คุณสมบัติในมาตรา 68
แห่งพระราชบัญญัติบริษัทมหาชนจำกัด พ.ศ. 2535
และในประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง
พร้อมทั้งพิจารณาถึงประสบการณ์ ความรู้ และความสามารถ
จากนั้นจึงนำรายชื่อเสนอที่ประชุมผู้ถือหุ้นเพื่อพิจารณาแต่งตั้งต่อไป

หลักเกณฑ์ข้อบังคับของบริษัทฯในการเลือกตั้งคณะกรรมการของบริษัทฯ มีดังนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) การออกเสียงลงคะแนนเพื่อการเลือกตั้งกรรมการจะต้องเป็นไปตามคะแนนเสียงส่วนใหญ่
    หากมีคะแนนเสียงเท่ากัน ให้ผู้ที่เป็นประธานที่ประชุมมีเสียงชี้ขาดเพิ่มขึ้นอีกหนึ่งเสียง

8.4 ค่าตอบแทนกรรมการ

  8.4.1 กรรมการบริษัทฯ

  ค่าตอบแทนให้แก่กรรมการบริษัทฯทั้ง 9 ท่าน และคณะผู้บริหารจำนวน 5 ท่าน ในปี2552 มีดังนี้

  ---------------- ------------------------- ----------------------------
  ประเภทค่าตอบแทน   ค่าตอบแทนกรรมการ 9 ท่าน     ค่าตอบแทนคณะผู้บริหาร 5 ท่าน
                   (บาท)                     (บาท)

  เงินเดือน          244,000                   5,721,288

  โบนัส             -                         359,037

  เบี้ยประชุม         960,000                   -

  รวม              1,204,000                 6,080,325
  ---------------- ------------------------- ----------------------------

8.4.2 ค่าตอบแทนอื่นๆ

- ไม่มี –

8.5 การกำกับดูแลกิจการ

การกำกับดูแลกิจการคณะกรรมการบริษัทฯ ได้ให้ความสำคัญ และปฏิบัติตามข้อพึงปฏิบัติที่ดี
สำหรับกรรมการบริษัทจดทะเบียน (Code of best practices)
ตามแนวทางของตลาดหลักทรัพย์แห่งประเทศไทย และกรรมการบริษัท
ร่วมกันกำหนดแนวทางการกำกับดูแลกิจการของบริษัท ซึ่งสรุปได้ดังนี้

8.5.1 นโยบายเกี่ยวกับการดูแลกิจการ

คณะกรรมการของบริษัทคำนึงถึงความสำคัญของนโยบายเกี่ยวกับการกำกับดูแลกิจการที่ดีโดยกำหนดเป็นนโยบาย
เน้นในเรื่องความโปร่งใสในการดำเนินกิจการสามารถตรวจสอบได้
จะมีการเปิดเผยข้อมูลให้กับสาธารณะและผู้ถือหุ้นอย่างสม่ำเสมอนอกจากนี้บริษัทยังให้ความสำคัญต่อระบบการควบคุมภายในและการ

ตรวจสอบภายใน ส่วนการบริหารความเสี่ยงบริษัทพยายามควบคุมและบริหารความเสี่ยงอย่างใกล้ชิด
และยังคำนึงถึงเรื่องจริยธรรมในการดำเนินธุรกิจ โดยดำรงไว้ซึ่งความเป็นธรรมต่อคู่ค้า ผู้ถือหุ้น
และผู้มีส่วนได้เสียทุก ๆ กลุ่ม ดังรายละเอียดต่อไปนี้

1. สิทธิของผู้ถือหุ้น

  บริษัทให้ความสำคัญเกี่ยวกับสิทธิของผู้ถือหุ้นทุกๆคนอย่างเท่าเทียมกัน
  เช่นบริษัทจะแจ้งให้ผู้ถือหุ้นทราบถึงความคืบหน้าจากการดำเนินงานของบริษัท อย่างสม่ำเสมอ
  โดยจะแจ้งให้ผู้ถือหุ้นทราบโดยตรงหรือผ่านทางตลาดหลักทรัพย์แห่งประเทศไทยเนื่องจากบริษัทคำนึงถึงผู้ถือหุ้นทุกท่าน
  ไม่ว่าท่านจะมีหุ้นอยู่น้อยหรือมาก บริษัทถือว่าท่านคือเจ้าของบริษัทผู้หนึ่ง
  และบริษัทยังให้ความสำคัญกับทุกๆ เรื่องของผู้ถือหุ้นที่ออกความเห็น ดังนี้

  1.1 ในปี 2552 บริษัทฯ มีการประชุมผู้ถือหุ้น 1 ครั้ง เมื่อวันที่ 22 เมษายน 2552 เวลา
  10.00 น. ณ โรงแรมโฟร์วิง (กรุงเทพ) ชั้น 5 ห้องกิ่งกัญญา เลขที่ 40 ถนนสุขุมวิท 26
  เขตคลองเตย กรุงเทพมหานคร
  ซึ่งมีการพิจารณาตามลำดับระเบียบวาระที่กำหนดไว้และได้รับความเห็นชอบจากผู้ถือหุ้นทุกวาระ

1.  บริษัทฯ ได้จัดส่งหนังสือเชิญประชุมพร้อมทั้งเอกสารประกอบการประชุมวาระต่างๆ
    อย่างเพียงพอให้ผู้ถือหุ้นได้ทราบล่วงหน้าไม่น้อยกว่า 14 วัน
    ก่อนวันประชุมตามที่กฎหมายกำหนดทุกครั้งผ่านทางนายทะเบียนหลักทรัพย์ของบริษัทฯ
    รวมทั้งมีการเผยแพร่หนังสือเชิญประชุมผ่านทางเว็บไซด์ของบริษัทฯ ก่อนการประชุม

1.3 เปิดโอกาสให้ผู้ถือหุ้นสามารถใช้สิทธิออกเสียงได้อย่างเต็มที่
ในกรณีที่ผู้ถือหุ้นไม่สามารถเข้าประชุมได้ด้วยตนเองก็สามารถมอบฉันทะให้ผู้อื่นเข้าร่วมประชุมได้ทั้งนี้บริษัทฯได้เผยแพร่หนังสือมอบฉันทะ
ไว้ในเว็บไซด์ของบริษัทเพื่อความสะดวกของผู้ถือหุ้น

1.4
ในการประชุมประธานในที่ประชุมได้เปิดโอกาสให้ผู้เข้าร่วมประชุมแสดงความคิดเห็นต่อที่ประชุมในเรื่องที่เกี่ยวข้องและก่อนการประชุมประธานได้แจ้งจำนวนผู้ถือหุ้นและผู้รับมอบฉันทะที่เข้ามาร่วมประชุมให้ที่ประชุมรับทราบรวมถึงแจ้งวิธีการออกเสียงลงคะแนนโดยให้นับคะแนนเสียงที่ไม่เห็นด้วยและงดออกเสียงเพื่อความสะดวกในการนับคะแนน
อีกทั้งบริษัทมีแบบฟอร์มแสดงความคิดเห็นกรณีไม่เห็นด้วยในการลงมติในวาระต่างๆ

2.  การปฏิบัติต่อผู้ถือหุ้นอย่างเท่าเทียมกัน

บริษัทมีนโยบาย รักษาสิทธิและประโยชน์ของผู้ถือหุ้นอย่างเท่าเทียมกันด้วยความเสมอภาค
รวมถึงการจัดการที่เหมาะสม เพื่อให้ผู้ถือหุ้นมั่นใจในการลงทุนกับบริษัท
บริษัทจะจัดส่งหนังสือเชิญประชุมให้ผู้ถือหุ้นทราบล่วงหน้าก่อนการประชุมผู้ถือหุ้น
โดยในแต่ละวาระจะมีความเห็นของคณะกรรมการประกอบการพิจารณา พร้อมทั้ง
เอกสารประกอบการประชุมอย่างครบถ้วนและเพียงพอรวมทั้งได้มีการประกาศลงหนังสือพิมพ์รายวันติดต่อกันไม่น้อยกว่า
3 วันและก่อนการวันประชุมไม่น้อยกว่า 3 วัน
ในหนังสือเชิญประชุมบริษัทได้แจ้งรายละเอียดเกี่ยวกับ

เอกสารที่จำเป็นในการเข้าร่วมประชุม พร้อมทั้งหนังสือมอบฉันทะแบบ ก
เพื่อให้ผู้ถือหุ้นที่ไม่สามารถเข้าร่วมประชุมมอบฉันทะ ให้ผู้อื่นเข้าร่วมประชุมแทนได้
และสามารถดาวน์โหลดแบบฟอร์มอบฉันทะแบบ ข และแบบ ค ได้ทางเว็บไซด์ของบริษัท

ในการประชุมผู้ถือหุ้น
บริษัทเปิดโอกาสให้ผู้ถือหุ้นทุกคนมีสิทธิเท่าเทียมกันในการซักถามและแสดงความคิดเห็นโดยใช้เวลาอย่างเหมาะสม
อีกทั้งจัดให้มีเจ้าหน้าที่ต้อนรับและอำนวยความสะดวกแก้ผู้ถือหุ้นในการมาเข้าร่วมประชุม

3.  บทบาทของผู้มีส่วนได้เสีย

บริษัทให้ความสำคัญกับผู้มีส่วนได้เสียกลุ่มต่างๆ ทุกกลุ่มไม่ว่าจะเป็นลูกค้า เจ้าหนี้ คู่แข่ง
ตลอดจนพนักงานและผู้บริหารของบริษัทให้ได้รับความเป็นธรรมอย่างเท่าเทียมกัน
เช่นการจัดหาผลิตภัณฑ์ตามที่สัญญาไว้กับลูกค้า มีความรับผิดชอบต่อลูกค้าทั้งในด้านคุณภาพของผลิตภัณฑ์
และการให้บริการหลังการขายและรักษาความลับของลูกค้า
และการปฏิบัติตามกติกาการแข่งขันที่ดีต่อคู่แข่งขัน เป็นต้น

1. ผู้ถือหุ้นและนักลงทุน

บริษัทฯ
มุ่งมั่นในการดำเนินธุรกิจเพื่อสร้างความพึงพอใจและผลประโยชน์สูงสุดให้กับผู้ถือหุ้นและนักลงทุนและมีนโยบายสนับสนุนให้สิทธิกับผู้ถือหุ้นและนักลงทุนอย่างเท่าเทียมกันในการรับรู้ข้อมูลข่าวสารของบริษัทฯ
อย่างโปร่งใสและเชื่อถือได้

2. พนักงาน

บริษัทฯ ได้ให้ความสำคัญและใส่ใจอย่างยิ่งต่อพนักงานของบริษัทฯ
มีการปฏิบัติต่อพนักงานอย่างเป็นธรรมทั้งในด้านสวัสดิการ ผลตอบแทน
สิ่งแวดล้อมและความปลอดภัยในการทำงาน และสุขภาพของพนักงาน ดังต่อไปนี้

- จัดให้มีสวัสดิการข้าวกลางวัน สำหรับพนักงานได้รับประทานฟรีทุกคน

- ให้เบี้ยขยันกับพนักงานที่ไม่ขาด ลา มาสาย เพื่อเป็นกำลังใจและฝึกความมีวินัยให้กับพนักงาน

- จัดให้มี กองทุนสำรองเลี้ยงชีพแก่พนักงาน

  - รณรงค์การรักษาสิ่งแวดล้อมในโรงงานและสถานที่ทำงานของพนักงานให้สะอาด
  ปลอดภัยและน่าอยู่ ตามหลัก 5 ส

- สวัสดิการเงินช่วยเหลืองานฌาปณกิจ งานมงคลสมรส

- จัดการตรวจสุขภาพประจำปีให้กับพนักงานทุกท่าน

- เครื่องแบบพนักงาน

- กิจกรรมงานสังสรรค์ประจำปี

  -
  กิจกรรมออกกำลังกายก่อนเริ่มทำงานเพื่อส่งเสริมให้สุขภาพของพนักงานแข็งแรงเพื่อจะได้มีความ
  ตื่นตัวในการทำงาน

  -
  เงินรางวัลพิเศษสำหรับพนักงานที่ทำงานได้ตามเป้าหมายของบริษัทเพื่อเป็นการกระตุ้นการทำงาน
  ของพนักงาน

- จัดรถรับส่งให้แก่พนักงานเพื่อความสะดวกในการเดินทางมาทำงาน

- จัดให้มีห้องพยาบาลและรถฉุกเฉิน ตลอด 24
ชั่วโมงเพื่อรองรับเหตุฉุกเฉินหากพนักงานได้รับอุบัติเหตุ

- จัดอบรมพนักงานทุกเช้าเพื่อแจ้งข่าวสารและทำความเข้าใจ แก้ไขปัญหา เพิ่มพูนความรู้ให้กับ
พนักงาน

- จัดกิจกรรมส่งเสริม พนักงานที่มีผลงานดีเด่นโดยมีรางวัลพนักงานดีเด่นประจำปีทุกปี

- สวัสดิการซื้อสินค้าของบริษัทในราคาพิเศษ

3. ลูกค้า

บริษัทฯ ให้ความสำคัญต่อการผลิตสินค้าที่มีคุณภาพและได้มาตรฐานให้กับลูกค้า
เนื่องจากบริษัทมีนโยบายว่า “ คุณภาพเป็นที่หนึ่ง ความพึงพอใจของลูกค้าสำคัญที่สุด”
โดยมีการจัดทำแบบสำรวจความพึงพอใจของลูกค้าเพื่อนำมาปรับปรุงคุณภาพและการบริการให้ดีที่สุด
เรามุ่งมั่นในการพัฒนาผลิตภัณฑ์ เครื่องจักร พนักงาน ระบบการขนส่งสินค้า
การค้นคว้าวิจัยเพื่อพัฒนาคุณภาพการผลิตสินค้า

นอกจากนี้บริษัทฯ
ดำเนินธุรกิจด้วยความซื่อสัตย์และยังให้ความสำคัญอย่างยิ่งกับการรักษาความลับของลูกค้าแต่ละรายตามจรรยาบรรณของการดำเนินธุรกิจ
เพื่อ สร้างความสัมพันธ์ที่ดีระหว่างบริษัทฯ และลูกค้าทำให้สามารถดำเนินธุรกิจได้อย่างยาวนาน
และยั่งยืน

4. คู่ค้าหรือเจ้าหนี้

บริษัทฯ ได้ปฎิบัติต่อคู่ค้าหรือเจ้าหนี้อย่างเป็นธรรมและเสมอภาคทั้งสองฝ่าย
โดยปฏิบัติตามข้อตกลงและเงื่อนไขทางการค้า และคำนึงถึงประโยชน์สูงสุดของบริษัท
โดยคู่ค้าหรือเจ้าหนี้จะได้รับการชำระเงินหรือรับสินค้าตามข้อตกลงตรงตามกำหนดเวลาและได้รับการปฏิบัติอย่างเท่าเทียมกันทุกราย
บริษัทจะไม่มีการผิดนัดหรือปฏิเสธการสั่งจ่ายโดยไม่มีเหตุจำเป็น

5. คู่แข่งทางการค้า

บริษัทฯ บริษัทฯ ดำเนินธุรกิจอย่างมีจริยธรรม โปร่งใส
ปฎิบัติตามกติกาการแข่งขันโดยเสรีไม่ใช้วิธีการไม่สุจริตเพื่อทำลายคู่แข่งขัน
ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริต หรือไม่เหมาะสม
ไม่ทำลายราคาตลาดและชื่อเสียงของคู่แข่งทางการค้า ด้วยการกล่าวหาในทางร้าย
ซึ่งตลอดระยะเวลาที่ผ่านมา บริษัทฯ ไม่เคยมีข้อพิพาทใดๆ กับคู่แข่งทางการค้า

6. สังคมและสิ่งแวดล้อม

บริษัทฯ
สนับสนุนกิจกรรมที่ก่อให้เกิดประโยชน์และตอบแทนแก่ชุมชนเพื่อสร้างความสัมพันธ์อันดีกับคนในชุมชน
ด้านสิ่งแวดล้อม บริษัทฯ
ได้ส่งเสริมการปลูกป่าชายเลนที่สถานตากอากาศบางปูโดยส่งพนักงานเข้าร่วมปลูกป่าชายเลนร่วมกับหน่วยงานต่างๆทั้งภาครัฐและเอกชน
เพื่อรักษาป่าชายเลนตามนโยบายของรัฐบาล
และบริษัทได้จัดให้มีคณะกรรมการด้านความปลอดภัยชีวอนามัยและสิ่งแวดล้อม
เพื่อดำเนินการด้านสิ่งแวดล้อมและสังคม

  4. การเปิดเผยข้อมูลและความโปร่งใส

บริษัท ให้ความสำคัญต่อการเปิดเผยสารสนเทศที่ถูกต้องครบถ้วนเพียงพอ
และโปร่งใสทั้งข้อมูลทางการเงินและข้อมูลอื่นผ่านช่องทางของตลาดหลักทรัพย์แห่งประเทศไทย
แบบแสดงรายการข้อมูลประจำปี (แบบ 56-1) รายงานประจำปี (Annual Report)
รวมถึงการรายงานต่างๆที่เกี่ยวข้องของสำนักงานกำกับหลักทรัพย์และตลาดหลักทรัพย์
รวมทั้งเปิดเผยสารสนเทศที่สำคัญไว้ในเว็บไซด์ของบริษัท www.duro.co.th

บริษัทได้จัดให้มีหน่วยงานในการทำหน้าที่ติดต่อสื่อสารและให้บริการข้อมูลข่าวสารและกิจกรรมต่างๆให้แก่ผู้ถือหุ้น
นักลงทุน นักวิเคราะห์ และประชาชนทั่วไป โดยสามารถติดต่อมายังบริษัทโดยผ่านทาง Email
hwafong@duro.co.th หรือโทรศัพท์ หมายเลข 02-7096580 ต่อ 103,118

บริษัทให้ความสำคัญด้านการเปิดเผยสารสนเทศทางการเงินเพื่อความถูกต้องครบถ้วนและเป็นไปตามมาตรฐานการบัญชีรับรองทั่วไป
โดยผ่านการตรวจสอบจากผู้สอบบัญชี อิสระ
และผ่านการสอบทานจากคณะกรรมการตรวจสอบของบริษัท

  5. ความรับผิดชอบของคณะกรรมการ

  5.1 โครงสร้างคณะกรรมการ

คณะกรรมการบริษัทประกอบด้วย กรรมการที่เป็นผู้บริหาร 4 ท่าน กรรมการที่ไม่ได้เป็นผู้บริหาร 2
ท่าน ซึ่งคณะกรรมการและผู้บริหารบริษัทฯได้แบ่งแยกอำนาจหน้าที่ไว้อย่างชัดเจน
กรรมการอิสระและกรรมการตรวจสอบ 3 ท่าน รวมเป็น 9 ท่าน (
ตามรายชื่อในโครงสร้างการจัดการ )
ซึ่งกรรมการที่เป็นผู้บริหารของบริษัทเป็นผู้มีความรู้ความชำนาญในธุรกิจมาอย่างยาวนาน
จากบริษัทแม่ที่ประเทศสาธารณรัฐจีนไต้หวัน สำหรับกรรมการตรวจสอบอีก 3 ท่าน
ก็มีอิสระในการแสดงความคิดเห็น และตั้งข้อสังเกต กรณีที่ความเห็นของคณะกรรมการ

ตรวจสอบแตกต่างไปจากความเห็นของคณะกรรมการ เพื่อเป็นการถ่วงดุลกรรมการบริหาร
อีกทั้งหนึ่งในสามของกรรมการตรวจสอบซึ่งเป็นประธานกรรมการตรวจสอบก็เป็นผู้มีความรู้ความสามารถความเชี่ยวชาญในด้านการบัญชีเพียงพอที่จะสามารถทำหน้าที่ในการสอบทานงบการเงิน

  5.2 คณะกรรมการตรวจสอบ

บริษัทได้แต่งตั้งคณะกรรมการตรวจสอบโดยมีวาระการดำรงตำแหน่งคราวละ 3 ปี
ประกอบด้วยกรรมการที่เป็นอิสระทั้ง 3 ท่านดังนี้

นางศจีรัตน์ เมธีสุวภาพ ประธานกรรมการตรวจสอบ

นายอนุพงษ์ เตชะอำนวยพร กรรมการตรวจสอบ

นางณัชชารีย์ สุริยเสนีย์ กรรมการตรวจสอบ

กรรมการตรวจสอบจะมีการประชุมและรายงานต่อคณะกรรมการบริษัทในเรื่องดังต่อไปนี้

- สอบทานรายงานทางการเงินของบริษัทก่อนเสนอต่อคณะกรรมการ

- ประสานงานกับฝ่ายตรวจสอบภายในของบริษัทการรายงานผลการตรวจสอบการประเมินผลของ

ระบบการควบคุมภายในบริษัท

- พิจารณารายการระหว่างกัน

- การบริหารความเสี่ยง

  5.3 บทบาทหน้าที่และความรับผิดชอบของคณะกรรมการ

คณะกรรมการบริษัท มีบทบาทสำคัญในการบริหารงานให้เป็นไปตามนโยบายการกำกับดูแลกิจการทีดี
มีความโปร่งใสและให้ความเห็นชอบในเรื่องที่สำคัญเช่น งบการเงินรายไตรมาส และงบประจำปี
งบประมาณ การทำรายการที่เกี่ยวโยงกัน ความเพียงพอของการควบคุมภายในเป็นต้น นอกจากนี้
คณะกรรมการยังให้ความสำคัญให้มีการดำเนินการอย่างมีประสิทธิภาพ
ตลอดจนการบริหารความเสี่ยง โดยคำนึงถึงประโยชน์สูงสุดของผู้ถือหุ้น

  5.3.1 ภาวะผู้นำและวิสัยทัศน์

คณะกรรมการของบริษัทมีส่วนร่วมในการให้ความเห็นชอบต่อวิสัยทัศน์ เป้าหมาย ภารกิจ
และงบประมาณของบริษัท นอกจากนี้ยังกำกับดูแลให้ผู้บริหาร ดำเนินงานตามนโยบายที่กำหนดไว้
ด้วยความรับผิดชอบ และซื่อสัตย์สุจริตตามแผนงานให้บรรลุเป้าหมายที่วางไว้
นอกจากนั้นคณะกรรมการยังให้ความสำคัญกับระบบควบคุมภายใน และตรวจสอบภายใน
ให้มีการดำเนินการอย่างมีประสิทธิผลตลอดจนการบริหารความเสี่ยงโดยคำนึงถึงผลประโยชน์สูงสุดของผู้ถือหุ้น

5.3.2 จริยธรรมธุรกิจ

คณะกรรมการและผู้บริหารของบริษัทได้
ปลูกฝังจริยธรรมทางธุรกิจให้กับพนักงานทุกคนของบริษัทให้ปฏิบัติหน้าที่ด้วยความซื่อสัตย์สุจริต
และรับผิดชอบต่อผู้มีส่วนได้เสีย ผู้ถือหุ้นและทุกฝ่ายที่เกี่ยวข้องอยู่ตลอดเวลา
เพื่อเป็นการสร้างวัฒนธรรมขององค์กรในด้านจริยธรรมธุรกิจให้บริษัทเจริญก้าวหน้า
มีความมั่นคงเป็นที่เชื่อถือ และยอมรับของบุคคลทั่วไป

5.3.3 ความขัดแย้งทางผลประโยชน์

บริษัทมีนโยบายให้ความสำคัญในการจัดการความขัดแย้งทางผลประโยชน์ของผู้เกี่ยวข้องอย่างรอบคอบและโปร่งใส
โดยนำเข้าที่ประชุมของคณะกรรมการของบริษัทเพื่อพิจารณา
โดยผู้มีส่วนได้เสียจะงดออกเสียงเพื่อความเป็นธรรมและเพื่อผลประโยชน์สูงสุดของบริษัท
บริษัทจะปฏิบัติตามหลักเกณฑ์ ของตลาดหลักทรัพย์แห่งประเทศไทย และเปิดเผยข้อมูลอย่างครบถ้วน
มูลค่ารายการ คู่สัญญา นอกจากนี้ยังมีการเปิดเผยไว้ในรายงานประจำปีอย่างชัดเจน

5.3.4 ระบบการควบคุมและการตรวจสอบภายใน

บริษัทมีหน่วยงานตรวจสอบภายใน ทำหน้าที่ตรวจสอบการปฏิบัติงาน และกิจกรรมทางการเงินที่สำคัญ
เพื่อให้มั่นใจว่าเป็นไปตามระเบียบและวิธีปฏิบัติตามที่บริษัทกำหนด บริษัทมีหน่วยงานตรวจสอบภายใน
และได้มีการพัฒนาการตรวจสอบภายในอย่างต่อเนื่อง เพื่อให้มั่นใจว่าระบบดังกล่าวมีประสิทธิภาพ
และประสิทธิผลทีดี โดยทำการประเมินระบบการควบคุมภายในอย่างสม่ำเสมอ
รวมทั้งทดสอบว่าระบบดังกล่าวได้มีการปฏิบัติงานจริง
อีกทั้งยังให้หน่วยงานที่ได้รับการตรวจสอบมีส่วนร่วมในการประเมินผล
และข้อเสนอแนะเพื่อใช้เป็นแนวทางปรับปรุงงานคุณภาพตรวจสอบด้วย
รวมทั้งยังมีการพัฒนาระบบเทคโนโลยีสารสนเทศให้มีความทันสมัย

  5.4 การประชุมคณะกรรมการ

คณะกรรมการมีการกำหนดตารางการประชุมล่วงหน้าทั้งปี โดยปกติจะประชุมทุก ๆ 3 เดือน
และจะมีการประชุมพิเศษเพิ่มตามความจำเป็น
โดยจะมีวาระกำหนดไว้ชัดเจนล่วงหน้าโดยประธานกรรมการหรือกรรมการที่ประธานมอบหมาย
ซึ่งจะมีหนังสือเชิญประชุมพร้อมระเบียบวาระการประชุม
และเอกสารประกอบการพิจารณาส่งให้ล่วงหน้าอย่างน้อย 7 วัน
เพื่อให้กรรมการได้ศึกษาข้อมูลก่อนเข้าร่วมการประชุม

ในปี 2552 มีการประชุมคณะกรรมการบริษัท 8 ครั้ง และคณะกรรมการตรวจสอบ 4 ครั้ง
โดยการเข้าร่วมประชุมของคณะกรรมการและคณะกรรมการตรวจสอบสรุปดังนี้

การประชุมคณะกรรมการ

  ------------------- --------------------------------------- ------------------- ------------------------
  ชื่อ-สกุล              จำนวนครั้งที่เข้าประชุม/จำนวนครั้งของการประชุม                       หมายเหตุ

                      คณะกรรมการ                              คณะกรรมการตรวจสอบ   

  1. นายเฉิน เหิง ยี่     5/8                                                         เข้าเป็นกรรมการเมื่อ 14
                                                                                  สิงหาคม 2552

  2. นายชาง หยุ่น โล่ง*  2/8                                                         ลาออกเมื่อ 14 สิงหาคม 2552

  3. นายชาง ชุน ชวน    3/8                                                         -

  4. นางซิลเวีย หวู      8/8                                                         -

  5. นางศจีรัตน์         6/8                                     4/4                 -
  เมธีสุวภาพ                                                                        

  6. นางสาวอรนุช       3/8                                                         เข้าเป็นกรรมการเมื่อ 10
  สุรัติรุ่งโรจน์กุล                                                                     กันยายน 2552

  7. นายสตีเว่น วาย     5/8                                                         ลาออกเมื่อ 10 กันยายน 2552
  จาง*                                                                            

  8. นายเหอ เจีย โจว   1/8                                                         เข้าเป็นกรรมการเมื่อ 5
                                                                                  พฤศจิกายน 2552

  9. นายเยน เย่า หนัน   3/8                                                         ลาออกเมื่อ 14 สิงหาคม 2552

  10. นายเหยียน ยุ่ย     4/8                                                         ลาออกเมื่อ 5 ธันวาคม 2552
  เสียน                                                                            

  11. นายเฉิน ไท่       -                                        -                  เข้าเป็นกรรมการเมื่อ 8
                                                                                  ธันวาคม 2552

  12. นางสาวเหยียน จวิน 1/8                                                         ลาออกเมื่อ 5 ธันวาคม 2552
  หลิง                                                                             

  13. นายเยน หมิง ซัน   3/8                                                         ลาออกเมื่อ 14 สิงหาคม 2552

  14. นางณัชชารีย์        -                                       -                  เข้าเป็นกรรมการ
  สุริยเสนีย์                                                                         

                                                                                  กรรมการอิสระ /
                                                                                  กรรมการตรวจสอบ

                                                                                  เมื่อวันที่ 8 ธันวาคม 2552

  15. นางยุพดี สี        7/8                                     3/4                 ลาออก เมื่อวันที่ 8 ธันวาคม
                                                                                  2552

  16. นายอนุพงษ์        -                                       -                   เข้าเป็นกรรมการ
  เตชะอำนวยพร                                                                     

                                                                                  กรรมการอิสระ /
                                                                                  กรรมการตรวจสอบ

                                                                                  เมื่อวันที่ 8 ธันวาคม 2552

  17. นางมาริสา        3/8                                     3/4                 ลาออกเมื่อวันที่ 9 กันยายน
  เนาวรัตโนภาส                                                                     2552
  ------------------- --------------------------------------- ------------------- ------------------------

5.5 การประเมินตนเองของคณะกรรมการ

บริษัท จัดให้มีการประเมินตนเองของคณะกรรมการในปีที่ผ่านมา
ทั้งนี้เป็นไปตามหลักเกณฑ์ของตลาดหลักทรัพย์แห่งประเทศไทย ซึ่งคณะกรรมการบริษัท
ใช้เป็นแนวทางในการพัฒนาประสิทธิภาพ และผลการปฏิบัติหน้าที่ให้ดีขึ้น สำหรับผลการประเมิน
ประจำปี 2552 สรุปผล โดยรวมว่าการปฏิบัติหน้าที่ของคณะกรรมการบริษัทอยู่ในเกณฑ์ดี

5.6 ค่าตอบแทนกรรมการและผู้บริหาร

บริษัทมีนโยบายกำหนดค่าตอบแทนกรรมการและผู้บริหารโดยคำนึงถึงภาระหน้าที่ซึ่งได้รับมอบหมายและการจ่ายค่าตอบแทนสำหรับผู้บริหารจะสอดคล้องกับผลการดำเนินงานของบริษัทและผลการปฏิบัติของผู้บริหาร
รายละเอียดแสดงในหัวข้อค่าตอบแทนกรรมการ

5.7 การพัฒนากรรมการและผู้บริหาร

บริษัทสนับสนุนให้กรรมการและผู้บริหารได้เข้ารับการอบรมความรู้ที่เกี่ยวข้องกับกิจการของบริษัท
เพื่อให้มีการปรับปรุงการปฏิบัติงานและพัฒนาความรู้ความสามารถตลอดจนวิสัยทัศน์ ในปี 2552
กรรมการบริษัท 2 ท่าน คือ นางซิลเวีย หวู ได้เข้ารับการอบรมหลักสูตร Director
Certification Program (DCP) รุ่นที่ 123/2009 และ นางสาวอรนุช สุรัติรุ่งโรจน์กุล
ได้เข้ารับการอบรมหลักสูตร Director Accreditation Program (DAP) รุ่นที่81/2009
ที่เกี่ยวกับกรรมการ ซึ่งจัดโดยสมาคมส่งเสริมสถาบันกรรมการบริษัทไทย ( IOD )

6.  การดูแลเรื่องการใช้ข้อมูลภายใน

บริษัทฯมีนโยบายในการกำกับดูแลผู้บริหารในการใช้ข้อมูลภายในโดยห้ามผู้บริหารรวมทั้งคู่สมรสและบุตรที่ยังไม่บรรลุนิติภาวะนำข้อมูลภายในของบริษัทที่ยังไม่ได้เปิดเผยสู่สาธารณชน
ไปใช้เพื่อประโยชน์ส่วนตน รวมทั้งนำไปใช้เพื่อการซื้อขาย โอน หรือรับโอนหลักทรัพย์
อีกทั้งบริษัทได้กำชับผู้บริหารไม่ให้เปิดเผยข้อมูลภายในก่อนการเปิดเผยสารสนเทศต่อสาธารณชน
โดยเฉพาะอย่างยิ่งเกี่ยวกับการซื้อหุ้นของบริษัทในตลาดหลักทรัพย์แห่งประเทศไทย

  8.7 บุคลากร

8.7.1 จำนวนพนักงาน

จำนวนพนักงานทั้งหมดของบริษัทฯ ณ เดือนธันวาคม 2552 จำนวนทั้งสิ้น 1,385 คน

-   พนักงานที่รับผิดชอบในส่วนของการผลิตจำนวน 1,106 คน

-   พนักงานประจำสำนักงาน 143 คน

-   พนักงานระดับหัวหน้างาน หัวหน้าแผนก 136 คน

-   พนักงานระดับบริหารชาวไทย 12 คน

-   พนักงานระดับบริหารชาวไต้หวัน 11 คน

-   โดยเฉลี่ยแล้วพนักงานมีอายุเฉลี่ย 28 ปี

8.7.2 การเปลี่ยนแปลงจำนวนพนักงานอย่างมีนัยสำคัญในระยะ 3 ปีที่ผ่านมา

-   ไม่มี –

8.7.3 ข้อพิพาทด้านแรงงานที่สำคัญในระยะ 3 ปีที่ผ่านมา

  - ไม่มี –

8.7.4 ลักษณะผลตอบแทน และผลตอบแทนรวมของพนักงาน

บริษัท จ่ายเงินค่าจ้างเป็นค่าตอบแทนในการทำงานของพนักงาน สำหรับปี 2552 บริษัท ดังนี้

- ค่าจ้าง ค่าล่วงเวลา ค่าเบี้ยขยัน ค่ากะ ให้พนักงานรวม 185,940,760.10 บาท

- โบนัส 9,580,507.66 บาท

- รวมทั้งสิ้น 195,521,267.76 บาท

นอกจากนี้บริษัทฯ ยังมีสวัสดิการอื่น ๆ เช่น เงินกองทุนสำรองเลี้ยงชีพจากบริษัท และ
พนักงานจ่ายสมทบเข้ากองทุนเป็นรายเดือนในอัตราร้อยละ 2-4 ของเงินเดือน
ซึ่งบริหารโดยบริษัทหลักทรัพย์จัดการกองทุน บีที จำกัด รถรับ-ส่งพนักงาน ค่าข้าว ชุดยูนิฟอร์ม
เงินช่วยเหลืองานฌาปนกิจ งานมงคลสมรส เป็นต้น ทั้งนี้บริษัท
ได้จัดตั้งคณะกรรมการสวัสดิการการบริษัทขึ้นตามระเบียบของกระทรวงแรงงานและสวัสดิการสังคมซึ่งประกอบ
ด้วยฝ่ายนายจ้างและฝ่ายลูกจ้าง เพื่อพิจารณาเรื่องสวัสดิการของพนักงานโดยเฉพาะ

8.8 นโยบายในการพัฒนาพนักงาน

บริษัท ให้ความสำคัญในการพัฒนาพนักงานเป็นอย่างมาก เพื่อให้พนักงานมีความเชี่ยวชาญ
และสามารถนำมาปรับใช้ในการทำงาน เช่น การฝึกอบรมการทำงานแก่พนักงานเข้าใหม่
อบรมทักษะหัวหน้างาน วิธีการใช้กราฟเพื่อควบคุมการทำงาน นอกจากนี้
บริษัทยังส่งเสริมให้พนักงานของบริษัทฯ ได้รับความรู้และพัฒนาการใหม่ ๆ
โดยการจัดส่งให้ไปฝึกอบรมตามสายงานที่เกี่ยวข้องทั้งในและนอกสถานที่เพื่อเป็นการนำความรู้จากการอบรมมาปรับใช้และพัฒนาทักษะในการทำงานให้มีประสิทธิภาพยิ่งขึ้น
บริษัทมีนโยบายในการพัฒนาบุคคลากรของบริษัททุกระดับดังต่อไปนี้

1.การอบรมเรื่องกฎหมายคุ้มครองแรงงานเพื่อให้พนักงานมีความรู้ความเข้าใจในสิทธิและหน้าที่ตามกฎหมาย

2.การอบรมการปฐมพยาบาลเบื้องต้น

3.การอบรมและพัฒนาเทคนิคการผลิตเพื่อพัฒนาผลิตภัณฑ์ใหม่

4.ฝึกอบรมด้านความปลอดภัยในการปฎิบัติงานให้กับพนักงาน

5.ฝึกอบรมในการใช้อุปกรณ์ป้องกันภัยส่วนบุคคลให้กับพนักงาน

6.การจัดบอร์ดประชาสัมพันธ์แก่พนักงานเพื่อให้รับทราบข้อมูลข่าวสารของบริษัท

7.จัดกิจกรรมสัปดาห์ความปลอดภัย เช่น เสียงตามสาย

8.จัดกิจกรรมการซ้อมหนีไฟ

9.ส่งพนักงานไปฝึกอบรมที่ต่างประเทศตามความจำเป็นและเหมาะสม

10.ส่งพนักงานไปเข้ารับการอบรมกับสถาบันภายนอกตามสายงานของตนเอง